Ο **Γκαμπριέλ Αντρέι Τόρζε** (*Gabriel Andrei Torje*, γενν. στις 22 Νοεμβρίου 1989) είναι Ρουμάνος επαγγελματίας ποδοσφαιριστής, ο οποίος αγωνίζεται ως δεξιός πλάγιος μέσος για την ΑΕ Λάρισας. 

Ο Τόρζε ονομάστηκε Ρουμάνος Ποδοσφαιριστής της Χρονιάς το 2011.

Σταδιοδρομία σε συλλόγους
-------------------------

### Πολιτέχνικα Τιμισοάρα

Ο Τόρζε έκανε το ντεμπούτο του για την Πολιτέχνικα Τιμισοάρα κατά τη διάρκεια της σεζόν 2005-06 εναντίον της Άρτζες Πιτέστι και σκόραρε στον δεύτερο αγώνα του, εναντίον της Φάρουλ Κονστάντσα. Είχε προωθηθεί στην πρώτη ομάδα από τον Γκεόργκι Χάτζι, προπονητή της Τιμισοάρα εκείνη την εποχή.

### Ντινάμο Βουκουρεστίου

Στις 15 Ιανουαρίου 2008, ο Τόρζε υπέγραψε πενταετές συμβόλαιο με τη Ντινάμο Βουκουρεστίου, έναντι 2,5 εκατομμυρίων δολαρίων. Έπαιξε τον 100ο αγώνα του στη Λίγκα 1 για τη Ντινάμο στις 6 Μαΐου 2011, σε μία ήττα εναντίον της Κλουζ. 

### Ουντινέζε

Στις 30 Αυγούστου 2011, υπέγραψε πενταετές συμβόλαιο με την Ουντινέζε της Σέριε Α, για ένα ποσό που φημολογείται ότι ήταν περίπου 7 εκατομμύρια ευρώ. Έπαιξε το πρώτο αγώνα του στη Σέριε Α εναντίον της Λέτσε, στις 11 Σεπτεμβρίου του 2011, παρά το γεγονός ότι είχε μόνο πέντε ημέρες προπόνησης με τη νέα του ομάδα.

Στις 5 Φεβρουαρίου 2012, σημείωσε το πρώτο του γκολ στη Σέριε Α, στην ήττα με 3-2 εναντίον της Φιορεντίνα. Στις 24 Μαρτίου, σε έναν αγώνα εναντίον της Παλέρμο, ισοφάρισε το σκορ στο 85ο λεπτό, στην τελική ισοπαλία με 1-1.

#### Γρανάδα (δανεισμός)

Για να πάρει περισσότερο χρόνο αγώνα, στις 8 Ιουνίου 2012, ο Τόρζε μετακινήθηκε με μονοετή δανεισμό στην Γρανάδα της Πριμέρα Ντιβισιόν. Έκανε το ντεμπούτο του για την ισπανική ομάδα στις 20 Αυγούστου, σε μία ήττα με 1-0 εναντίον της Ράγιο Βαγιεκάνο. Στα μισά της σεζόν, ο Τόρζε θεωρήθηκε ως μία από τις πιο επιτυχημένες μεταγραφές της Πριμέρα Ντιβισιόν 2012-13 και έγινε ένα σημαντικό κομμάτι της ομάδας. Επαινέθηκε για την επίδοση του στη νίκη με 1-0 επί της Ρεάλ Μαδρίτης, στις 2 Φεβρουαρίου 2013.

#### Εσπανιόλ (δανεισμός)

Στις 2 Σεπτεμβρίου 2013, ο Τόρζε ξεκίνησε το δεύτερο ταξίδι του στην Πριμέρα Ντιβισιόν, αυτή τη φορά ως δανεικός στην ομάδα της Βαρκελώνης, Εσπανιόλ. Έκανε το ντεμπούτο του για την ομάδα στις 23 Σεπτεμβρίου, στη νίκη με 3-2 νίκη επί της Αθλέτικ Μπιλμπάο. Έπαιξε μόνο σε 12 αγώνες για την Εσπανιόλ, έξι στο αρχικό σχήμα και έξι ως αλλαγή, χωρίς να σκοράρει. Έτσι, η Εσπανιόλ δεν ενεργοποίησε την επιλογή αγοράς του παίκτη στο τέλος της περιόδου δανεισμού. 

### Μετέπειτα χρόνια

Τον Ιούνιο του 2014, η τουρκική Κόνιασπορ ανακοίνωσε το δανεισμό του Τόρζε από την Ουντινέζε για μια σεζόν. Στις 2 Αυγούστου 2015, υπέγραψε μονοετές συμβόλαιο δανεισμού με την Οσμάνλισπορ. 

Στις 30 Ιουνίου 2016, μετακινήθηκε στην Τέρεκ Γκρόζνι για 1 εκατομμύριο ευρώ. Στις 15 Ιουλίου 2017, εντάχθηκε με δανεισμό στην Καρντεμίρ Καραμπούκσπορ. Στις 2 Φεβρουαρίου 2018, εντάχθηκε στη Ντινάμο Βουκουρεστίου μέχρι το τέλος της σεζόν 2017-18.

Την 1η Σεπτεμβρίου 2018 επέστρεψε στην Τουρκία, υπογράφοντας με τη Σίβασπορ.

Στις 4 Φεβρουαρίου 2020, υπέγραψε συμβόλαιο έξι μηνών με την ΑΕ Λάρισας.

Διεθνής σταδιοδρομία
--------------------

Ο Τόρζε υπήρξε αρχηγός της Εθνικής Ρουμανίας U21. Έκανε το ντεμπούτο του για την Εθνική Ρουμανίας ανδρών σε φιλικό αγώνα εναντίον της Αλβανίας στις 3 Σεπτεμβρίου 2010. 

Σημείωσε το πρώτο του διεθνές γκολ σε έναν αγώνα εναντίον της Κύπρου. Στις 2 Σεπτεμβρίου 2011, σκόραρε δύο φορές στη νίκη με 2-0 επί του Λουξεμβούργου για τα προκριματικά του Ευρωπαϊκού Πρωταθλήματος 2012. Σημείωσε τρία γκολ κατά τη διάρκεια των προκριματικών του Παγκοσμίου Κυπέλλου του 2014, καθώς η Ρουμανία έφτασε στα πλέι οφ, όπου αποκλείστηκε από την Ελλάδα. Δεν σκόραρε στην επιτυχημένη πορεία της Ρουμανίας για την πρόκριση στο Ευρωπαϊκό Πρωτάθλημα του 2016, αλλά επελέγη στην τελική 23αδα της διοργάνωσης. Ξεκίνησε βασικός στην ισοπαλία με 1-1 εναντίον της Ελβετίας και είχε μικρή συμμετοχή ως αλλαγή στις ήττες της Ρουμανίας από τη Γαλλία και την Αλβανία, με την τελευταία να επιβεβαιώνει τον αποκλεισμό της από τη διοργάνωση.

Παραπομπές
----------

1. ↑  (πολλαπλές γλώσσες) *Transfermarkt*. 47184. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. torje/20284.
3. ↑  «Torje este fotbalistul anului 2011» (στα ρουμανικά). *Gazeta Sporturilor*. 22 Δεκεμβρίου 2011.. Ανακτήθηκε στις 29 Δεκεμβρίου 2011.
4. ↑  «Alexa s-a intors la scoala» (στα ρουμανικά). *Evenimentul Zilei*. 24 Νοεμβρίου 2006.. Ανακτήθηκε στις 11 Σεπτεμβρίου 2011.
5. ↑  «Torje a fost prezentat oficial la Dinamo» (στα ρουμανικά). *apropo.ro*. 16 Ιανουαρίου 2008.. Ανακτήθηκε στις 13 Απριλίου 2009.
6. ↑  «The east wind is blowing: here comes Gabriel Torje!». udinese.it (επίσημος ιστότοπος). Αρχειοθετήθηκε από το πρωτότυπο στις 1 Δεκεμβρίου 2011. Ανακτήθηκε στις 30 Αυγούστου 2011.
7. ↑  «Torje la Udinese pentru 7 milioane de euro» (στα ρουμανικά). *Adevărul*. 22 Αυγούστου 2010.. Ανακτήθηκε στις 30 Αυγούστου 2011.
8. ↑  «L'Udinese è sempre Di Natale. Lecce, difesa da incubo» (στα Ιταλικά). La Gazzetta dello Sport. 11 Σεπτεμβρίου 2011. Ανακτήθηκε στις 11 Σεπτεμβρίου 2011.
9. ↑  «Torje holds grab of Palermo». *Ουντινέζε Κάλτσιο*. 25 Μαρτίου 2012.. Ανακτήθηκε στις 26 Μαρτίου 2012. [*νεκρός σύνδεσμος*]
10. ↑  «El Udinese cederá a Gabriel Torje por un año» (στα ισπανικά). *marca.com*. 8 Ιουνίου 2012.. Ανακτήθηκε στις 9 Ιουνίου 2012.
11. ↑  «Debut nefericit pentru Torje la Granada» (στα ρουμανικά). *Gazeta Sporturilor*. 21 Αυγούστου 2012.. Ανακτήθηκε στις 23 Σεπτεμβρίου 2012.
12. ↑  «Spaniolii l-au nominalizat în topul celor mai bune transferuri din Primera Division» (στα ρουμανικά). *ProSport*. 27 Δεκεμβρίου 2012.. Ανακτήθηκε στις 9 Φεβρουαρίου 2013.
13. ↑  «Presa spaniola: Iti multumim, Torje!» (στα ρουμανικά). *ziare.com*. 4 Φεβρουαρίου 2013.. Ανακτήθηκε στις 9 Φεβρουαρίου 2013.
14. ↑  «Our new transfer Gabriel Andrei Torje has passed health checks» (στα τουρκικά). *konyaspor.org.tr*. 6 Ιουνίου 2014. Αρχειοθετήθηκε από το πρωτότυπο στις 6 Ιουνίου 2014.. Ανακτήθηκε στις 6 Ιουνίου 2014.
15. ↑  «OFFICIAL. Gabriel TORJE at Dinamo» (στα Ρουμανικά). Ντινάμο Βουκουρεστίου. 2 Φεβρουαρίου 2018. Αρχειοθετήθηκε από το πρωτότυπο στις 12 Σεπτεμβρίου 2019. Ανακτήθηκε στις 8 Φεβρουαρίου 2020.
16. ↑  «Gabriel Torje Demir Grup Sivasspor´umuzda» (στα Τουρκικά). Σίβασπορ. 1 Σεπτεμβρίου 2018. Αρχειοθετήθηκε από το πρωτότυπο στις 4 Σεπτεμβρίου 2018. Ανακτήθηκε στις 8 Φεβρουαρίου 2020.
17. ↑  «H AΕΛ ανακοίνωσε τον διεθνή Ρουμάνο Γκάμπριελ Τόρζε». *www.kosmoslarissa.gr*. 4 Φεβρουαρίου 2020.

Εξωτερικοί σύνδεσμοι
--------------------

* Γκαμπριέλ Τόρζε στην ιστοσελίδα National-Football-Teams.com
* Γκαμπριέλ Τόρζε – Επιδόσεις στις διοργανώσεις της UEFA
* Προφίλ στο transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Αθλητική Ένωση Λάρισας – τρέχουσα σύνθεση 2020-21 |
| --- |
|  |
|  | 
* 1 Νάγκι
* 2 Καρανίκας
* 3 Φουρκιώτης
* 4 Ηλιάδης
* 5 Μιχαήλ
* 6 Σπαρβ
* 7 Στίφλερ
* 8 Μιλοσάβλιεβιτς (c)
* 9 Ντουρμισάι
* 10 Μπεν-Χατίρα
* 11 Γιακιμόφσκι
* 12 Μουκάντζο
* 14 Γλυνός
* 15 Τσόσιτς
* 16 Ζίζιτς
* 17 Πινακάς
* 18 Κοτσιανούλης
* 19 Μπάγιτς
* 20 Χαλάτσης
* 21 Ζαχαράκης
* 22 Τζουσίνο
* 23 Μαϊδανός
* 24 Γρηγορόπουλος
* 25 Μπέρτος
* 27 Μασκιμένφκο
* 28 Στοΐνοβιτς
* 29 Ακούνια
* 30 Κολομπίνο
* 33 Νούνιτς
* 44 Γκοτζαμανίδης
* 66 Γκράουρ
* 67 Σουλούκος
* 70 Δακτυλάς
* 88 Νικολιάς
* 92 Τρούγιτς

* Προπονητής: Φέστα
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ρουμανίας – Euro 2016** |
| --- |
|  |
|  | 
* 1 Παντιλίμον
* 2 Μάτσελ
* 3 Ρατς
* 4 Μότσι
* 5 Χόμπαν
* 6 Κίρικες (c)
* 7 Κίπτσιου
* 8 Πίντιλι
* 9 Άλιμπεκ
* 10 Στάντσιου
* 11 Τόρζε
* 12 Ταταρουσάνου
* 13 Κεσερού
* 14 Αντόνε
* 15 Γκαμάν
* 16 Φίλιπ
* 17 Σανμαρτεάν
* 18 Πρεπελίτσα
* 19 Στάνκου
* 20 Πόπα
* 21 Γκριγκόρε
* 22 Σαπουνάρου
* 23 Λουνγκ
* Προπονητής: Ιορντανέσκου
 |

 |